ОМД награди американски пратеници за поддршката за  Република Македонија
Тридневиот собир на македонското иселеништво во Вашингтон започна со доделување на признанија на сенаторот Лугар и конгресмените Померо
Мотото на Првата глобална конференција на Обединататамакедонска дијаспора – „начинот напред" ја опишува ориентацијата на новатагенерација водачи на македонското иселеништво кои создаваат глобална македонскасвест, кажа претседателот на оваа организација Мето Коловски. На свеченоста во четрвртокот во Амбасадата на Република Македонија во Вашингтон, ОМД муврачи на сенаторот и највисокиот по ранг член на Сенатската комисија занадворешни работи Ричард Лугар „меѓународна награда на слободата" за залагањетоза Македонија, но и за долгогодишната поддршка на универзално прифатените принципина правда, мир, демократија, лична слобода и економски можности. Сенаторот Лугар во обраќањето ги подвлече партнерскиотоднос меѓу САД и Македонија и кажа дека земјата е мошне важен дел одЕвропа. Во кусото интервју за Гласот на Америка на македонски,Лугар рече дека е оптимист во однос на македонската интеграција во НАТО и ЕУ, ипокрај заканата за блокирање од Грција. „Понекогаш за дипломатијата е потребно извесновреме. Ќе продолжиме да се залагаме замакедонското членство во НАТО. Како штореков вечерва, тоа им го велиме и на Македонците, и на Грците кога ќе не`посетат во Сенатската комисија за надворешни работи, бидејќи веруваме дека тоае добро за соседството, а посекако добро за Европа", кажа Лугар. Претходно, на одвоена церемонија во Конгресот, ОМД имдодели награди на конгремсените Ерл Померој, Марк Саудер, Бил Паскрел, КендисМилер и Хари Мичел за поддршката за Македонија. Конгресменот Померој за Гласот на Америка на македонскисмета дека упорноста е начинот да се најде решение за проблемот со името и дасе заокружи евроатлантската интеграција на Македонија. „Упорност,упорност, упорност. 120 земји во светот ја признаа Македонија понејзиното име – Македонија. Никако не ево соодветно една земја да се обидува да користи билатерално прашање за дазапре друга земја да учествува во заедницата на нации, во случајов НАТО, нашиотзаеднички безбедносен сојуз", рече Померој. Конгресменот Паскрел во емотивен говор подвлече дека имазабележано тврдоглавост на обете страни и побара премостување на разликите. „Јас не можам да разберам како две прекрасни земји решијада спорат за она што една земја има право да го стори – да се именувасебеси. Ние ќе бевме изнервирани игневни доколку Велика Британија ни кажеше во ОН – не сакаме да се нарекуватеСАД, сакаме да бидете `Поранешна Велика Британија`", коментираше Паскрел. Конференцијата ќе трае до сабота, а на неа денес ќеговори и американскиот амбасадор во САД Филип Рикер.